Matti Saurio

Matti Saurio (28. toukokuuta 1898 Virolahti – 21. kesäkuuta 1971 Helsinki)Kuolleita (maksullinen artikkeli) Helsingin Sanomat 24.6.1971, HS Aikakone. Viitattu 13.3.2018. oli suomalainen everstiluutnantti ja yrittäjä, joka tunnetaan Solifer-tuotemerkin alullepanijana. Hän perusti vuonna 1935 Matti Saurio Oy:n ja vuonna 1950 Saurion tehdas Oy:n, joka alkoi valmistaa Solifer-merkillä aluksi polkupyörien ajovalaisimia ja dynamoja. Yhtiöstä kehittyi Bensowin omistuksessa mopojen, polkupyörien ja matkailuvaunujen valmistaja ja Oy Lohja Ab:n omistuksessa Pohjoismaiden suurin matkailuvaunuyritys Oy Lohja Caravan Ab, joka nykyisin tunnetaan nimellä SoliferPolar Ab.Karavaanarin tarina, Siukosaaren kirjan Solifer Suomesta arvostelu, Talouselämä 11.3.2005. Viitattu 4.10.2015.

Saurio pääsi ylioppilaaksi 1917, kävi kadettikoulun 1919–1920 ja sotakorkeakoulun 1923–1927. Hän eteni sotilasuralla ja ylennettiin everstiluutnantiksi 1935, samana vuonna jona hän siirtyi siviilitöihin ja perusti oman yrityksensä.Kuka kukin on 1954, sivu 773–774.

Yrityksessään Saurio oli mukana kehittämässä muun muassa Solifer-dynamoa ja kuulasaranaa, jollainen on yhä Abloy-yhtiön tuotannossa. Saurion tärkeä yhtiökumppani oli myöhemmin Hackmanin toimitusjohtajana toiminut Heinz Ramm-Schmidt.

Lähteet

Aiheesta muualla
Ramm-Schmidt, Heinz: När Finland reste sig ur krigets aska, Litorale 2003. .
Siukosaari, Anssi: Solifer Suomesta. Lohja Caravans ja SoliferPolar 2004.

Luokka:Suomalaiset everstit
Luokka:Suomalaiset yrittäjät
Luokka:Vuonna 1898 syntyneet
Luokka:Vuonna 1971 kuolleet